CELEX: 32008R1305
Language: lv
Date: 2008-12-19 00:00:00
Title: Komisijas Regula (EK) Nr. 1305/2008 ( 2008. gada 19. decembris ), ar ko apstiprina maznozīmīgas izmaiņas tāda nosaukuma specifikācijā, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Maroilles jeb Marolles (ACVN))

20.12.2008   
            
            
               LV
            
            
               Eiropas Savienības Oficiālais Vēstnesis
            
            
               L 344/30
            
         
      KOMISIJAS REGULA (EK) Nr. 1305/2008
   (2008. gada 19. decembris),
   ar ko apstiprina maznozīmīgas izmaiņas tāda nosaukuma specifikācijā, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Maroilles jeb Marolles (ACVN))
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 9. panta 2. punkta otro teikumu,
   tā kā:
   
               (1)
            
            
               Saskaņā ar Regulas (EK) Nr. 510/2006 9. panta 1. punkta pirmo daļu un atbilstīgi minētās regulas 17. panta 2. punktam Komisija izvērtēja Francijas lūgumu apstiprināt specifikācijas elementu grozījumu aizsargātajam cilmes vietas nosaukumam Maroilles jeb Marolles, kas reģistrēts ar Komisijas Regulu (EK) Nr. 1107/96 (2).
            
         
               (2)
            
            
               Šā lūguma mērķis ir grozīt specifikāciju, precizējot apstrādes paņēmienus un piedevas attiecībā uz pienu un uz Maroilles jeb Marolles ražošanu vispār. Šie paņēmieni un piedevas nodrošina šā nosaukuma produkta galveno īpašību saglabāšanu.
            
         
               (3)
            
            
               Komisija izskatīja minēto grozījumu un nolēma, ka tas ir pamatots. Tā kā grozījums Regulas (EK) Nr. 510/2006 9. panta nozīmē ir maznozīmīgs, Komisija to var apstiprināt, nepiemērojot minētās regulas 5., 6. un 7. pantā izklāstīto procedūru.
            
         
               (4)
            
            
               Atbilstīgi Komisijas Regulas (EK) Nr. 1898/2006 (3) 18. panta 2. punktam un saskaņā ar Regulas (EK) Nr. 510/2006 17. panta 2. punktu ir jāpublicē specifikācijas kopsavilkums,
            
         IR PIEŅĒMUSI ŠO REGULU.
   1. pants
   Aizsargāta cilmes vietas nosaukuma Maroilles jeb Marolles specifikāciju groza saskaņā ar šīs regulas I pielikumu.
   2. pants
   Specifikācijas galveno elementu kopsavilkums ir ietverts šīs regulas II pielikumā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 19. decembrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 93, 31.3.2006., 12. lpp.
   
      (2)  OV L 148, 21.6.1996., 1. lpp.
   
      (3)  OV L 369, 23.12.2006., 1. lpp.
   
      I PIELIKUMS
      Aizsargāta cilmes vietas nosaukuma Maroilles jeb Marolles specifikācijā apstiprina šādus grozījumus.
      Ražošanas metode
      Specifikācijas 5. punktu attiecībā uz ražošanas metodes aprakstu papildina ar šādiem noteikumiem:
      
         “(..) Piena recināšanu veic tikai ar himozīnu.
         Piena iebiezināšana, pirms sarecināšanas to daļēji atbrīvojot no ūdeni saturošās daļas, ir aizliegta.
         Līdztekus piena produktiem kā izejvielai vienīgās atļautās sastāvdaļas vai ražošanas piedevas, ko drīkst pievienot pienam un ražošanas procesā, ir himozīns, nekaitīgas baktēriju, rauga un pelējumu kultūras, kalcija hlorīds, kā arī sāls.
         (..) Piena produktu, kas ir izejvielas, ražošanas stadijā esošo produktu, piena recekļa vai biezpiena uzglabāšana temperatūrā, kas zemāka par 0 °C, ir aizliegta.
         (..) Biezpiena un nogatavināšanas stadijā esoša siera uzglabāšana telpā vai iesaiņojumā ar mainītu gaisa sastāvu ir aizliegta.”
      
   
   
      II PIELIKUMS
      KOPSAVILKUMS
      
         Padomes Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību
      
      “MAROILLES jeb MAROLLES”
      
         EK Nr. FR-PDO-0117-0123/29.03.2006.
      
      ACVN (X) AĢIN ( )
      Šis kopsavilkums nosaka galvenos produkta specifikācijas elementus informācijas nolūkā.
      1.   Atbildīgais departaments dalībvalstī
      
                  Nosaukums:
               
               
                  Institut National de l’origine et de la qualité
               
            
                  Adrese::
               
               
                  51, rue d’Anjou, 75008 Paris
               
            
                  Tālr.
               
               
                  +33 (0)1 53 89 80 00
               
            
                  Fakss:
               
               
                  +33 (0)1 53 89 80 60
               
            
                  E-pasts:
               
               
                  info@inao.gouv.fr
               
            2.   Grupa
      
                  Nosaukums:
               
               
                  Syndicat des fabricants et affineurs du fromage de Maroilles
               
            
                  Adrese:
               
               
                  Uriane, BP 20, 148 avenue du Général-de-Gaulle, 02260 La Capelle
               
            
                  Tālr.:
               
               
                  +33 (0)3 23 97 57 57
               
            
                  Fakss:
               
               
                  +33 (0)3 23 97 57 59
               
            
                  E-pasts:
               
               
                  sfam@uriane.com
               
            
                  Sastāvs:
               
               
                  ražotāji/pārstrādātāji (X) citi ( )
               
            3.   Produkta veids
      
                  1.3. grupa.
               
               
                  Siers
               
            4.   Specifikācija
      (Regulas (EK) Nr. 510/2006 4. panta 2. punkta prasību kopsavilkums)
      4.1.   Nosaukums
      “Maroilles jeb Marolles”
      4.2.   Apraksts
      Govs piena siers ar mīkstu siera masu un mazgātu sarkani oranžu mizu; pēc formas tas ir četrstūrains, kvadrāta malas garums ir no 12,5 līdz 13 cm, to ražo arī 3 citās, mazākās formās (Sorbais, Mignon un Quart); tauku saturs – vismaz 45 %.
      Siera masa ir krēmkrāsā, tā ir valkana, trekna un viendabīga.
      4.3.   Ģeogrāfiskais apgabals
      Ģeogrāfiskais apgabals ietver šādas teritorijas:
      
                   
               
               
                  
                     Aisne departamentā
                  
                               
                           
                           
                              Kantoni, kas ražošanas apgabalā ietilpst pilnībā: Aubenton, Hirson, La Capelle, Le Nouvion-en-Thiérache un Vervins.
                           
                        
                               
                           
                           
                              Pašvaldību teritorijas, kas ražošanas apgabalā ietilpst pilnībā: Archon, Les Autels, Le Sourd, Brunehamel, Cuiry-lès-Iviers, Dagny-Lambercy, Dohis, Etreux, Flavigny-le-Grand-et-Beaurain, Grandrieux, Guise, Iron, Lavaqueresse, Lemé, Malzy Marly-Gomont, Monceau-sur-Oise, Morgny-en-Tiérache, Oisy, Parfondeval, Proizy, Résigny, Romery, Villers-lès-Guise un Wiège-Faty.
                           
                        
            
                   
               
               
                  
                     Nord departamentā
                  
                               
                           
                           
                              Kantoni, kas ražošanas apgabalā ietilpst pilnībā: Avesne-sur-Helpe-Nord, Avesne-sur-Helpe-Sud, Solre-le-Château un Trélon.
                           
                        
                               
                           
                           
                              Pašvaldību teritorijas, kas ražošanas apgabalā ietilpst pilnībā: Aulnoye-Aymeries, Bachant, Bazuel, Beaufort, Berlaimont, Catillon-sur-Sambre, Damousies, Eclaibes, Ecuélin, Le Favril, Fontaine-au-Bois, La Groise, Hecq, Landrecies, Leval, Limont-Fontaine, Locquignol, Maroilles, Monceau-Saint-Waast, Noyelles-Sur-Sambre, Obrechies, Ors, Pommereuil, Pont-sur-Sambre, Preux-aux-Bois, Prisches, Quievelon, Rejet-de-Beaulieu, Saint-Rémy-Chaussée, Robersart, Sassegnies un Wattignies-la-Victoire.
                           
                        
            4.4.   Izcelsmes apliecinājums
      Katrs pārstrādes uzņēmums un katrs nogatavināšanas uzņēmums aizpilda atbilstības deklarāciju, kuru reģistrē INAO (Francijas Valsts cilmes vietas nosaukumu institūts) un ar kuru minētais institūts identificē visus uzņēmējus. Tie INAO nodrošina piekļuvi sarakstiem, kā arī visiem dokumentiem, kas vajadzīgi, lai pārbaudītu piena un siera izcelsmi, kvalitāti un ražošanas apstākļus.
      Veicot kontroli attiecībā uz tāda produkta īpašībām, kam ir piešķirts cilmes vietas nosaukums, tiek veikta analītiskā un organoleptiskā pārbaude, kuras mērķis ir pārliecināties par pārbaudei nodoto produktu kvalitāti un tipiskajām īpašībām.
      4.5.   Ražošanas metode
      Piena ieguve, siera ražošana un nogatavināšana jāveic minētajā ģeogrāfiskajā apgabalā.
      Sieru ražo vienīgi no govs piena, ko sarecina ar himozīnu; recekli sadala nemazgātu; sūkalas notecina dabiskā ceļā, sāla ar sausu sāli; nogatavināšanas ilgums dažāds, tas atkarīgs no siera formas lieluma; pamata formas sieru nogatavina vismaz 5 nedēļas, kuru laikā siera mizu vairākas reizes mazgā sālītā ūdenī, neizmantojot fungicīdus.
      4.6.   Saikne
      Šā siera pagatavošanas tehnoloģiju ap 960. gadu izstrādāja VII gadsimtā dibinātās Maruālas (Maroilles) abatijas mūki. No XI gadsimta tiesības ražot šo sieru ir arī kaimiņos esošajiem ciematiem. Abatijas mūki uzlaboja govju šķirni saskaņā ar klimatu un atkarībā no siera ražošanas vajadzībām. Cilmes vietas nosaukumu juridiski apstiprināja 1955. gada 17. jūlijā.
      Šā nosaukuma siers radies Tjerašas (Thiérache) dabas reģionā, Maruālas (Maroilles) pilsētas un abatijas apkaimē, kur valda vēss un mitrs klimats un kur augsnes ūdensnecaurlaidība ir vāja, taču šādi apstākļi tik labi veicina zāles augšanu, ka ganību lopkopība apgabala ekonomikā ieguva lielu pārsvaru; zinātība, ko mūki nodeva apkārtējiem iedzīvotājiem, ļāva nodrošināt Maruālai līdzsvarotu attīstību.
      4.7.   Pārbaudes struktūra
      
                  Nosaukums:
               
               
                  
                     Institut national de l’origine et de la qualité (INAO)
                  
               
            
                  Adrese:
               
               
                  51, rue d’Anjou, 75008 Paris
               
            
                  Tālr.:
               
               
                  +33 (0)1 53 89 80 00
               
            
                  Fakss:
               
               
                  +33 (0)1 53 89 80 60
               
            
                  E-pasts:
               
               
                  info@inao.gouv.fr
               
            
         Institut National de l’origine et de la qualité ir publiska administratīva iestāde, kas ir juridiska persona un atrodas Lauksaimniecības ministrijas pārvaldībā.
      
         INAO atbild par to produktu ražošanas apstākļu kontroli, kuriem ir piešķirts cilmes vietas nosaukums.
      
                  Nosaukums:
               
               
                  
                     Direction générale de la concurrence, de la consommation et de la répression des fraudes (DGCCRF)
                  
               
            
                  Adrese:
               
               
                  59, boulevard Vincent Auriol, 75703 Paris Cedex 13
               
            
                  Tālr.:
               
               
                  +33 (0)1 44 87 17 17
               
            
                  Fakss:
               
               
                  +33 (0)1 44 97 30 37
               
            
         DGCCRF ir Ekonomikas, rūpniecības un nodarbinātības ministrijas dienests.
      4.8.   Marķējums
      Obligāti ir jānorāda cilmes vietas nosaukums.